Cuneiform Tablet TC 1 96
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
a-šùr-mì-tí DUMU a-mur-{d}UTU i-na ba-áb ḫa-ra-ni-šu iṣ-ba-at-ni-a-tí-ma a-na bé-tí-šu ú-šé-ri-ib-ni-a-tí-ma 2 GÚ AN.NA ku-nu-ku ša a-šùr-ma-lik 1 šu-uq-lu-um i-na ḫa-ra-nim pá-aṭ-ra-at um-ma a-šùr-i-mì-tí-ma a-na i-ku-nim DUMU šu-be-lim a-mur-{d}UTU DUMU me-šu-GAL šu-IŠTAR DUMU ma-lik-DINGIR-sú en-um-a-šùr DUMU ṣí-li-IŠTAR ù a-mur-{d}UTU me-er-i-šu-ma AN.NA ša a-šùr-ma-lik DUMU šu-IŠTAR áp-qí-da-ku-nu-tí ḫa-ra-ni a-na a-lim{ki} AN.NA a-na a-mur-{d}UTU me-er-i-šu la tù-ša-ra a-dí ši-im lu-qú-tím ša li-bi-šu KÙ.BABBAR ú-šé-ba-lá-ku-nu-tí-ni ù AN.NA wa-ší-ra-šu-um šu-ma ší-im lu-qú-tim KÙ.BABBAR la uš-te-bi₄-lam AN.NA a-na a-mur-{d}UTU me-er-i-šu lá tù-ša-ra-šu-um a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI im-dí-DINGIR IGI i-tur₄-DINGIR